Bawang Barrow

Barrow () nopo nga iso bawang id Ireland. Iti nopo nga iso mantad The Three Sisters; om duo bawang suai nopo nga otutunan sabaagi Bawang Suir om Bawang Nore. Bawang Barrow nopo nga bawang di bobos tanaru id pialatan do tolu bawang dii, soninaru 192 km (120 mi), om bawang koduo bobos tanaru id Ireland, id dolikud do Bawang Shannon. Kinoyonon do panahawan do Bawang Barrow nopo nga 3,067 km2 sobolum kopiamung miampai Bawang Nore miampai oniba ko' 20 km mantad toud dau.South Eastern River Basin District Management System. Page 38  Kadar koluyungon purata jangka tanaru do bawang, sobolum kopiamung do Bawang Nore nopo nga 37.4 meter padu sesaat. Id kopiomungan do Bawang Suir, kinoyonon panahawan nopo nga  5,500 km2 om kapalabusan nopo nga lobi ko' 80 m3/s.

 Wayaan 
Toud do Bawang Barrow nopo nga id Glenbarrow id Nulu Slieve Bloom id Watas Laois.

Kakadayan di awayaan do Bawang Barrow montok lumuyung kumaa rahat labus do Waterford nopo nga Portarlington, Monasterevin, Athy, Carlow/Graiguecullen, Bagenalstown, Goresbridge, Graiguenamanagh om New Ross.

Bawang diti nopo nga mombontuk do piolitan sandad id piras wanan, id watas Kilkenny om Waterford, om id piras gibang id watas Carlow om Wexford.

 Ngaran 
Hidronim Ireland Bhearú nopo nga naanu mantad Proto-Celtic *boru-("tinanok, brew"), i nosiliu do sorumpun miampai Borvo, dewa mineral om tudan-udan do Celtic. Mogikaakawo ija'an kohompit no do Berbae (gen. ca. 800/830), Barowe (1522), om Barragh (1641). Geografi Ptolemy (abad ko-2 M) popokito do bawang i lohowon sabaagi Bιργος (Birgu), i milo piungkoniton miampai Proto-Indo-Eropah *bʰergʰ- "montok popolisok, montok mongumolig," sumuku kumaa Tuundorongon Kapal Rahat Waterford sabaagi kinoyonon montok pongumoligan.

Nagaran bawang diti nogi nga piungkoniton miampai kowoowoyoon do lagenda Dian Cecht, i minamatai do tolu tulanut is suang do tangkayau do tanak kusai di  The Morrígan om pinataam id Barrow, gisom pinapasabap do ginumolok.

 Sloighedh la Domhnall ua Néill co Laighnibh co ros-indir o Bherbha siar go fairrge, & do-bert bóromha mhór lais, & do-rad forbhais for Ghallaibh, & for Laighnibh co cenn da mhíos. As don chur-sin torchair Fionn, mac Goirmghiolla, Dunghal mac Dúnghaile I Riagáin, & Ronán, mac Bruadair, mic Duibhgiolla, & aroile saor-chlanna do Laighnibh amaille friu.

Kodolinan:

 Iso tantara pinuruanan di Domnall ua Néill kinumaa id Leinster; om minanakau mantad do Berbha kumaa ponong kosilahon kumaa rahat: om minogoit isio do ogumu lombu: om minonutuk isio do tulun Norsemen om Leinstermen solinaid duo tulan. Id kinaanatakan diti nopo nga minamatai di Fionn, tanak di Goirmghilla; Dunghal, tanak di Dunghal Ua Riagain; Ronan, tanak di Bruadar, tanak di Duibhghilla, om tulun kiharo-haro suai mantad Leinstermen miampai diolo.

 Sajara 
Barrow mantad aspek sajara nopo nga popotounda rontob sandad id pialatan do kerajaan Laigin id ponong kosilahon om Osraige id ponong kotonobon.

Haro iso tukadan nanu di Sir John Davies do "isai nopo i mion id boogian kotonobon Barrow, mion id boogian kotonobon do koundangan".

 Nagivasi Barrow 
Bawang Barrow nopo nga mombontuk soboogian tagayo do rapang wayaan waig id boogian sarayo do Ireland, popotounda do piromutan sarayo montok tuundorongon kapal rahat Waterford om Grand Canal, i popiromut kawagu Dublin kumaa id Bawang Shannon. Kiwaa tolu boogian montok navigasi:

 Pasang surut bawang Barrow , miampai do pasang tanak bawang dau, Bawang Suir om Bawang Nore, mombontuk 88 km (55 batu) navigasi bawang pasang surut.
 Navigasi bawang miampai aiso pasang surut i popokito do 23 kunci, popotilombus do 66 km (41 batu) kumaa sarayo mantad rontob pasang surut Barrow id St Mullins kumaa Athy.
 Wayaan Barrow id Grand Canal nopo nga mioput kumaa bawang id Athy om tumilombus kumaa koibutan miampai sinodu 45 km (28 batu) miampai 9 kunci, mioput kumaa wayaaan tapangkal Grand Canal id Lowtown, om tumilombus kumaa Dublin.

 Rekreasi 
Soboogian do Barrow nopo nga mamagayat do tulun di orohian do mimbangkar om nogi mangkaau, lobi-lobi no maamaso timpu talasu. The Barrow Way nopo nga wayaan mamanau gakod miampai sinodu 120 kilometer poingompus do Barrow, iso mantad do Wayaan Kitanda Ralan Kabansaan Ireland. Wayaan diti nopo nga tumanud do Wayaan Barrow, om potilombus id poingompus do wayaan tunda id poingompus do boogian bawang di aiso pasang surut, olimpupusan id St. Mullins.

 Intangai nogi 

 Bawang id Ireland
 Katayadan do bawang id Ireland
 The Three Sisters

 Sukuon 

 Noputan labus 

 Barrow Valley Guide website
 River Barrow website
 IWAI – The Barrow Navigation
 Barrow River Guide

Category:Rivers of County Carlow
Category:Rivers of County Kildare
Category:Rivers of County Laois
Category:Rivers of County Waterford
Category:Rivers of County Wexford